אמש עבר הרב עדין שטיינזלץ (79), מבאר התלמוד, חתן פרס ישראל ועיטור הנשיא עבר אירוע מוחי ובעקבותיו עבר צנתור בבי"ח שערי צדק בירושלים. בשלב זה הוא עדיין מורדם עד לקביעת הרופאים שניתן להעיר אותו ולבדוק את מצבו

הציבור מתבקש להתפלל לרפואתו של הרב עדין בן רבקה לאה אבן ישראל.

לפני כ-6 שנים השלים הרב שטיינזלץ את פירושו לכל מסכתות הש"ס. במעמד הסיום אמר הרב: "אני מבקש להודות לבורא עולם, שנתן לי חיים, בריאות ויכולת להשלים את המפעל הזה", פתח הרב שטיינזלץ את דבריו, ומיד הודה למשפחתו ולצוות שסייע לו במלאכת הביאור, וכן ללומדים הרבים המשתמשים במהדורתו לתלמוד. לדבריו, "המסר המרכזי של התלמוד הבבלי הוא המעורבות. זהו הדבר שאני מתפלל עליו - שהנוכחים כאן יהיו מעורבים, ביהדותם, בחייהם. היו מעורבים. השמיים אינם הגבול".